«Біз қалағанымыздың дәрежесін арттырамыз» қалағанымыздың дәрежесін арттырамыз» деген аят туралы былай деді: 'Бұл білім! Аллаһ Тағала кімді қаласа, осы дүниеде білім арқылы оның дәрежесін көтереді' ( Ибн Әбу Хатим 4/1335. Сенімді хабар). Әбу Дардадан жеткен хадисте, Аллаһ елшісі (оған Аллаһтың игілігі мен сәлемі болсын) былай деді : «Шынында, ғалымдар пайғамбарлардың мұрагерлері, ал пайғамбарлар болса, өздерінен кейін динар да, дирһам да қалдырмаған еді, олар тек білімді мұра етті. Кімде - кім бұл білімді алса, онда ұлы сыбағаға қол жеткізді» ( Әбу Дәуд 3641, әт - Тирмизи 2682. Хадистің сенімділігін Ибн Хиббән, әл - Қанәни мен шейх әл - Әлбәни растады). Саһл ибн `Абдуллаһ әт - Тустури былай деген: 'Кім пайғамбарлардың жиналысын көргісі келсе, ғалымдардың жиналысына қарасын, өйткені ол ғалымдар арқылы пайғамбарлар туралы біліп алады' ( Қараңыз: «Тәзкирату - ссәми'» 35). Суфьян ибн `Уәйнә былай деген: «Ең жоғары дәрежедегі адамдар - Аллаһ пен Оның құлдары арасында тұратындар, яғни пайғамбарлар мен ғалымдар» (Қараңыз: «Тәзкирату - ссәми'» 36). Ғалымдардың Исламдағы орны мен адамдардың оларға деген мұқтаждығы туралы имам әл - Әжурри керемет сөздер айтты: 'Cіздер қараңғы түнде қауіпті жол туралы және адамдар онсыз адасып кететін жарық туралы не ойлайсыздар? Сонда Аллаһ оларға, жолдарын көрсететін жарық берді, ал адамдар онымен аман - есен жүріп кетті. Алайда кейін біреулер келіп, ол жарықты алып қойды да, адамдарды қараңғылықта қалдырды. Олар туралы не ойлайсыздар?! Міне, адамдар арасындағы ғалымдар да дәл сондай. Адамдардың көбісі өздеріне жүктелген міндеттерді қалай орындау керегін мен тыйым салынған нәрселерден қалай аулақ болу керегін , әрі Аллаһқа қалай құлшылық ету керегін білмейді, сондықтан олар ғалымдарға мұқтаж. Ал қашан ғалымдар қайтыс болса, адамдар қараңғылықта адаса бастайды. Ғалымдардың өлімімен білім жоғалып, надандық жайылады. Расында , біз Аллаһқа тәнбіз , әрі Оған қайтарыламыз, олардың өлімінен артық қандай қайғы бар десеңші?!' (Қараңыз: 'Әхләқул - 'уләмә' 28 -29). Ал ғалымдарға көңіл бөлмей, оларсыз - ақ өмір сүре аламын дейтендерге келер болсақ, олар құрыды! Имам Ибн әл - Мубәрак былай деген: 'Ғалымдарға көңіл бөлмеген, Ахырет өмірін жоғалтып алды' (Ибн 'Асакир 32/344). Сәһл ибн `Абдуллаһ әт - Тустури былай деген: 'Адамдар өз басшылары мен ғалымдарын құрметтеп жүре берсе, игілікте болады. Егер адамдар оларды құрметтесе, Аллаһ олар үшін екі дүниені де реттейді. Ал егер адамдар оларға көңіл бөлмей қойса, олар өзінің екі дүниесін де бүлдіріп алады' ( Қараңыз: 'Тәфсирул - кубра' 5/260).

########## Шынайы білім - бұл ғалымдар

Ибн Ләбид былай деген: 'Бір күні Аллаһ елшісі (оған Аллаһтың игілігі мен сәлемі болсын) бізге кейбір нәрселер туралы айтып болып: «Бұл білім жоғалған кезде болады!» - деді . Сонда мен оған былай сұрақ қойдым: 'Егер Құранды біздің өзіміз, балдарымыз және немерелеріміз оқып жатса, онда білім қалайша жоғалмақ?!'. Бұған пайғамбарымыз (оған Аллаһтың игілігі мен сәлемі болсын): «Анаң сенен айырылып қалсын, әй Ибн Ләбид! Яһудилер мен христиандар да Тәурат пен Інжілді оқымай ма, алайда олар не пайда алып жатыр?!» - деп жауап берді' (Ахмад 4/218, әт - Тирмизи 2653, Ибн Мәжәһ 4/48. Хадистің сенімділігін шейх әл - Әлбәни мен шейх Муқбил растады).